PIIBLIKOHVIK
Tere tulemast taas Piiblikohviku saatesse!
Täna jätkame Korintlaste kirjaga,
millest oleme teinud juba kaks saadet
Tere tulemast taas pastor ja piibliõpetaja Ilkka Rytilahti. - Aitäh.
Oleme sinuga Korintlaste kirja juba kahes saates käsitlenud,
kuid järel on veel palju aardeid.
Täna räägime sellest, mida Paulus rääkis elamisest
nii ühiskonnas kui koguduses,
ning kuidas mees või naine olla ja teineteisesse suhtuda,
nii ühiskonna- kui koguduseelus.
Tõdesime, kui aktuaalne see Pauluse kiri on.
Kristlastel on topeltidentiteet, mis Korintlaste kirjas hästi näha on.
Ühelt poolt oleme koos kõigi teistega selle ühiskonna liikmed
ning meil on seal kristlastena oma koht
ja kristlase identiteedist lähtuv hoiak.
Lisaks oleme ka koguduse liikmed. Kas see oli Pauluse jaoks tähtis?
See on esmajärgulise tähtsusega.
Need on omavahel võõrandamatult seotud.
Ma ei järgi Kristust erakuna.
Kristusesse liidetuna olen ma ühendatud koguduse peaga.
Kogudus on Tema ihu. Oleme üksteise liikmed.
Nagu mainisid, kahes selle kirja viiest põhiteemast,
peatükkides 5-7, käsitleb Paulus,
kuidas elada mehe ja naisena üliseksuaalses kultuuris
ja milleks kristlased on kutsutud.
Peatükkides 11-14 räägib Paulus,
kuidas meid on mõeldud Jumala kogudusena
ühistel kogunemistel Jumalale au tooma.
Koguduse kogunemistel oli taas korratust
seoses riietumise, armuandide ja palvetamisega.
Paulus pidi neis asjus sekkuma.
Ta tõdes, et need ei lase kogudusel Jumalale au tuua.
Mõlemas on keskne suhe kogudusega,
kuid mitte üksnes selle kogukonnaga, vaid eelkõige Issandaga.
Ka neis osades tahab Paulus, et kogudus leiaks, mida tähendab
elada seksuaalse olendina ja olla seda koguduse liikmena.
Mõlemad leiab Pauluse õpetusest.
Alustame nagu varemgi positiivsest.
Mida positiivset on Paulusel seksuaalsuse kohta öelda?
Sa alustad teistmoodi kui Paulus. Paulus alustas probleemidest.
Ta järjestas asjad nii,
et tegi selge lühikokkuvõtte kristluse ja apostelliku õpetuse teemal,
mis on antud ja mida pole vaja korrata Pauluse varasema visiidi tõttu.
Ja seejärel võttis käsile probleemi. - Mis probleem see oli?
Antud juhul selgub probleem Pauluse kasutatud näidetest.
Võib võtta ühe isiku või ühe asja ja see puudutab ehk väheseid,
kuid laieneb ka teistele.
Teiseks võib võtta sellise probleemi, mis puudutab algusest peale kõiki.
5. peatüki alguses ütleb Paulus:
"Üldse kuuldub teie seas olevat kõlvatust, ja veel niisugust kõlvatust,
mida ei ole paganategi hulgas, et keegi elavat oma võõrasemaga."
See oli valitseva Rooma seaduse järgi karmilt karistatav.
See polnud aktsepteeritav.
Kuidas siis saab mõni kristlane ja koguduse liige nii elada?
Siin näeb taas paganliku kultuuri taustamõju.
Kreeka-rooma kultuur, eriti kreeka kultuur,
suhtub inimkehasse ambivalentselt.
Kui aga vaadata sambaid ja vaase,
esitletakse neil inimkeha väga kaunilt ja kunstiliselt.
Kuid usulis-filosoofiliselt on keha hinge vanglaks.
See on halvem kui hing või vaim.
Sellest johtuvalt kehalisust teatud mõttes halvustati
ja see peegeldus ka korintlastes.
Sellel oli kaks äärmust. Ühed ütlesid,
et see mida ma oma ihuga teen, ei mõjuta kuidagi vaimsust.
Teised ütlesid, et kui tahad vaimne olla,
ei saa ihu seksuaalelus osaleda; sa ei tohi oma seksuaalsust teostada.
Paulus alustas sellest, et keegi tegeles intsestiga
ja kogudus peaks mõistma, et seda peab valeks isegi ühiskond,
rääkimata kristliku elu reeglitest.
Edasi esitleb Paulus 5. peatükis motiive selliseks eluviisiks.
Need motiivid lähtuvad meie usu tuumküsimustest.
Rist, ülestõusmine, leivamurdmine,
õpetus kogudusest, kolmainsusõpetus ja loomisõpetus.
Paulus ühendab meid Jumala loodud meeste ja naistena
Jumala enda olemuse ja reaalsusega.
Tema sõnumiks on, et inimene, kes nii elab, arvab, et ta on vaba.
Ta on kuulnud, et olete Kristuses vabad,
kuid annab sellele oma sisu.
Olla vaba Kristuses tähendavat, et võib oma kasuemaga kokku elada.
See näitavat minu vabadust, kui elan isegi ühiskonna seaduse vastaselt.
Paulus ütleb, et selline arusaam on täiesti metsas.
Sõnumiks on, et kui selline inimene elab meelt parandamata
ning teab, et see on koguduse ja usu seisukohast siiski vale,
kuid jääb oma eluviisi juurde,
ei pea vajalikuks sellest loobuda ega meelt parandada,
tuleb ta loovutada saatanale.
Paulusel oli missioon neile kuulutada, et nad saatana võimu alt vabaneksid.
Jumalaga osaduses elav inimene elab Jumala tahtes.
Kui ta langeb, parandab ta meelt. Kui ta aga jätkab selles seisundis,
ei taha meelt parandada ega oma elu Jumala tahte järgi joondada,
ta üha kaugeneb Jumalast ja lõpuks saab patt tema üle võimust.
Nii oligi juhtunud. Äärmuslik meetod pidi äratama koguduse ja tolle isiku
fakti suhtes, et ta elu ei saa sellisel kujul jätkuda,
kuna see on täielikus vastuolus Jumala Sõnaga.
Kui jõuame 6. peatükki, mis on Pauluse seksuaaleetika alus,
näeme Vanast Testamendist pärinevat olukorda.
Sellega on seotud Aamose 2:7.
Seal tõdetakse, et isa ja poeg käivad mõlemad sama naise juures
ja häbistavad Jumala nime.
Nii et ca 1000 aastat varem toimus sarnaseid asju.
Selle põhjal ütleb Paulus, et nii ei tohiks elada.
Kuid kultuur sisaldas templiprostitutsiooni.
Võisid minna seksuaalsust kummardavasse templisse,
kus oli seksuaalpartnerina saadaval kas preester või preestrinna
ja osaleda nii samas kultuses.
Pluss igasugune muu prostitutsioon.
Paulus õpetab nende viie asja kaudu -
loomise, Jumala kolmainsuse,
Kristuse surma, risti ja ülestõusmisega,
et kuulume Jumalale. Meid on vabaks lunastatud,
kuid see vabadus hõlmab vabatahtlikku alistumist
Jumala loomiskorrale ja tahtele, mille leiab 1. Moosese raamatust.
Siis jõuame 6. ptk kulminatsioonini, kus Paulus ütleb:
"Kas te ei tea, et teie ihud on Kristuse ihu liikmed?
Kas ma võiksin siis võtta Kristuse liikmed
ning teha nad hoora liikmeteks? Ei mingil juhul!
Või kas te ei tea, et see, kes hoiab hoora poole, on temaga üks ihu?
Sest nagu Jumal ütleb: 'Need kaks saavad üheks'."
See on teatavasti kirjakoht, mis on aluseks abielule - 1Ms 2:24.
Jumal annab seal kahele erinevale olendile sobiva partneri,
vastassoost isiku.
Selles kultuuris esines seksuaalsust mitmes erinevas vormis nagu tänagi,
kuid Paulus ütles, et kõik pole Jumalast ega Tema tahte kohane,
isegi kui seda ilmneb.
Nagu ütlesid, alustas ta probleemist, kuid lõpetas positiivsega.
Ta lõpetab kestva, truu abieluga, kus abikaasad teineteist armastavad
ja mis on nii nende mõlema kui laste seisukohast
konstruktiivseim, parim, püsivaim ja õnnelikuks tegevaim lahendus.
Kuna see on Jumala loomistahe ja see tahe on hea.
See on antud paradiisi täiuslikkuses,
kus inimeses polnud midagi Jumala tahte vastast.
Nüüd jõuame olukorda, mis on tollal äärmiselt radikaalne.
Kui mõelda kirjeldatud ümbritsevale kultuurile,
kus prostitutsioon on segatud usuga,
peeti enesestmõistetavaks,
et inimesel on elus palju seksuaalpartnereid.
Paulus aga õpetab põhimõtteliselt
ühe mehe ja ühe naise vahelist eluaegset, ustavat suhet.
Kuigi sisemiselt teatakse, et see on parim lahendus,
võis asi näida väliselt
äärmiselt radikaalse lahendusena.
Täpselt. Kui uurida selle tausta,
siis nende kultuuris abiellusid mehed tavaliselt ca 30-aastastena.
Muidugi ei elanud nad sinnani tsölibaadis.
Naised abiellusid ca 20-aastaselt.
Kuid judaismis abiellusid kõik 20-aastaselt või nooremaltki.
See algas varakult ja lähtekohad on väga erinevad.
Kui mõelda kreeka aja filosoofilistele ja muudele tekstidele,
siis need tunnustavad armastust sama sugupoole vastu.
See on üldine ja aktsepteeritav, isegi niivõrd auväärne,
et Ateenas oli armastava meespaari skulptuur.
See andis Paulusele ilmselt põhjust nii pahandamiseks kui ärritumiseks.
Seda kirjeldavad Apostlite teod.
Pauluse usk ja Piibli loomisusk
aga ei käsi valida vabalt keda tahes, kes sulle kõige sobivam partner on.
Inimene sai loomadele nimed panna,
kuid mitte otsustada, kes talle parim partner on.
Meie ajas on lähtekohaks see, et seksuaalsus on kõige otsustavam.
Inimene nagu ei suudaks seda mitte kuidagi mõjutada
ja mida iganes inimene ihus kogeb, lasku aga minna.
Sa üksnes realiseerid seda, mida tõeks koged.
See on üks neist kohtadest,
kus saab tänapäevaga paralleele tõmmata. Selleks Jumala Sõna ongi.
Tänapäeval on seis sama radikaalne. Tänagi on see vastuvoolu ujumine,
kui räägime ühe naise ja ühe mehe igavesest liidust.
Liigume nüüd koguduse juurde.
See oli ühiskonnas radikaalne,
aga mida Paulus oma õpetusele lisas, kui koguduse kallale asus.
Mis kogudus Korintlaste kirjas on?
Kogudus on Püha Vaimu tempel ehk Jumala elamu.
Paulus küsib 6. peatükis kaks korda:
"Kas te ei tea, et teie ihud on Kristuse ihu liikmed?"
"Kas te ei tea, et teie ihu on teis oleva Püha Vaimu tempel?"
Esimeses lauses kasutab algkeel mitmust.
'Teie ihud' tähendab, et olete kõik Kristuse ihu liikmed.
Teisel korral on 'teie ihu' ainsuses ja tähendab kollektiivi.
Kogudus on ihu.
Jumala Vaim on kohal nii teis kogudusena kui igas usklikus.
Selle kohta ütles Paulus juba 3. ptks, et kui keegi hävitab selle templi,
Jumal ei salli seda, kuna see tähendab usu hävitamist
ja Jumala päästetöö tühistamist. Seda hävitamist Jumal ei taha.
See juhtus ka tülitsevate poolte vahel ja lahutas inimesed üksteisest.
Koguduse teema puhul 11. peatükis kerkivad samuti esile kultuuriteemad.
Mõned naised koguduses olid ilmselt tõlgendanud vabadust Kristuses nii,
et nad võivad riietuda, kuidas tahavad.
Mis tähtsus sel antud kultuuris on?
Kui naine esineb koguduses lahtiste juuste või katmata peaga,
võib igaüks sellest lugeda
teatud massikultuuri jooni.
Kui naised käisid Korintose tänavail lahtiste juuste või katmata peaga,
olid nad ebajumalate prostituudid.
Kui selliselt väljanägev isik on Jumala koguduses
palvetamas ja prohveteerimas, viib see inimeste mõtted eemale.
Esmalt sisemiselt ja seejärel lõhub see ühtsuse.
Selle asemel, et keskenduda Jumala armastusele ja sõnumile,
näen ma midagi provokatiivset - naiste käitumist ja riietumist,
mis ei too Jumalale au, vaid lõhub koguduse terviku.
Keskne koguduses on, et oleme üksteise liikmed.
Intsestis osalev mees kujutles, et võib olla vaba nii nagu tema tahab.
Et see on tema eraelu.
Pauluse sõnul on meil pistmist kahe ihuga -
esmalt meie enda füüsiline ihu ja mida sellega teeme,
kuid me ei saa lahutada sellest suhet teise ihu ehk kogudusega.
Seepärast, kui arvame kristlasena, et otsustame ise oma eraelu üle,
kellega ja kuidas magamistoas olla, vastas Paulus, et see pole nii.
Seksuaalsus on võimas ressurss ja and,
kuid tekitab väärkasutamise korral inimelus hirmsaid tagajärgi.
See tekitab haavu, masendust, minapildi kokkuvarisemist jne.
Jeesus kohtus selliste inimestega
ja tõstis nad vabadena inimväärikasse ellu.
Korintose koguduses riietusid mõned naised valesti.
Pauluse sõnul tuli pea katta linikuga,
et ei tekiks väärkujutelmi
ja koguduse kogunemistel säiliks ühtsus;
et atmosfäär ei saastuks ja kogudus ei killustuks.
Samuti tundsid korintlased suurt huvi
teatud Jumala Vaimu andide suhtes.
Mida ekstaatilisem ja üleloomulikum and inimesel oli,
seda enam arvati seda näitavat, kui lähedal ta Jumala tahtele on.
Nad seostasid armuannid mitte armu, vaid pühitsusega.
Mitte pääste, vaid pühitsusega. Armuand tõestavat,
et olen Jumala meelest selle saamiseks sobiv isik.
Armu element jäi välja.
See, mis peaks kogudust ehitama,
muutub inimese vaimse staatuse upitamiseks.
Seepärast ütleb Paulus,
et armuande ei saa omakasupüüdlikult kasutada.
Andidega teenitakse kogudust.
Need on ühiseks hüvanguks ja ehitamiseks.
Samasse konteksti jääb ka 14. peatükk,
kui edasi lugeda.
Piirid naiste tegevusele koguduses.
See on tänapäeval eriti vaieldav ja äärmiselt vastuoluline koht.
Ilmselt oli see seda toonagi, kuna ta pidi sellega tegelema.
Mis sa selle kohta ütleksid?
Vaadates 14. peatüki lõpusalme Piibli eksegeesi seisukohast,
kus Paulus ütleb:
"Nõnda nagu on kõigis pühade kogudustes:
olgu naised koguduses vait, sest neil ei ole lubatud rääkida,
vaid nad alistugu, nagu ka Seadus ütleb,"
siis nad võivad olla seotud eelneva või järgneva tekstiga. Kus on piir?
Selle suhtes on mitmeid eksegeetilisi lahendusi.
Paulus ei keelanud naistel selles koguduses
palvetada ja prohveteerida.
Jumala Sõna tuleb rääkida ehituseks, õhutuseks ja lohutuseks,
kuid kõik peab sündima tema sõnul korra järgi.
Korratust ei tohi olla.
Seepärast tuli hoolimatut armuandide kasutamist
ning vale riietumist ja kõike mis Pauluse meelest väär oli,
korrigeerida selleks, et koguduses kord taastataks.
Koosolekud olid kaootilised.
Leivamurdmisel ja armusöömaajal sõid-jõid need ennast täis,
kel leib ja vein kaasas olid,
ja rohkemgi kui täis, sest orgiatel käituti just nii.
Vaesed aga olid ilma ja tekkis ebavõrdsus.
Pauluse sõnul ei saa Kristuse söömaaeg olla selline,
kus ühed on näljas ja teised purjus.
Koguduses ja selle kogunemistel leidus seda kõike.
Kogunemised peaks neid paremaks tegema, mitte vastupidi.
Mitmete asjadega tegelesid nad nii,
et koguduse koosolekud ei toonud Jumalale au.
Kui mõelda ajalooliselt olukorda, kus Paulus elas,
siis kogudusele juhte seadnud apostlid
valisid selleks mehi.
Kuid samas on näha, et naised tegutsevad koguduses
ning ka õpetavad, palvetavad ja teenivad.
Vaid pastoriamet kuulus meestele.
Jah. Karjaseametist räägitakse Timoteose kirjas.
Paulus teeb järeldusi lähtuvalt meie identiteedist Kristuses.
Seda ka koguduse elus. See pole mingi klubi,
mida sa saad selliseks vormida nagu see sinu meelest olema peaks.
See on Kristuse kogudus ja Tema Ihu.
Seal käitutakse ja tegutsetakse Tema seatud tingimustel.
Jah. Ja need on mõistlikud. Oleme sellest varemgi rääkinud.
Kõiges on asi Jumala armastuses.
Jumal pole korratuse, vaid korra Jumal.
Ta ei taha korratust erapoolikuses
ega hoolimatuses seksuaalelu vallas
ega oskamatus suhtumises paganlikku kultuuri.
Samas ei osata armastuses arvestada koguduse erinevusega.
Lisaks veel koguduse kogunemised.
Paulus loodab, et nad siiski leiavad armastuse.
13. peatükk, kus Paulus räägib armastusest,
mis see on ja mis see pole, ütleb:
Armastus ei käitu näotult,
ta ei ole kade, ei kelgi ega hoople.
Korintlased aga elasid nii.
See pole mingi ajatu, ülev luuletus,
vaid Paulus vaatab murelikult vaimse isana koguduse elu ja ütleb,
et armastus pole selline. Ja kui teil seda pole, pole teil midagi,
Armastuses tuli Jumal Kristuses maailma, kannatas, suri ja tõusis üles,
et meid päästa. Armastus päästab.
Armastus oli see, mis motiveeris ja mõjutas Kristust kõiges.
Kui oleme Tema järgijad, siis Ta jättis meile käsu:
Sellest tunnevad kõik, et olete Minu jüngrid,
kui teil on armastus isekeskis.
Mitte sellest, et olete tülis, peate viha, kadestate jne.
See puudutab väga sügavaid asju.
Asjad, mis mõjutasid korintlasi nende vanas kultuuris ja loomuses,
ei saanud enam otsustavaks olla.
On võimalik, et inimese ellu tuleb Jumala armastus selle kaudu,
et ta alistab end vabatahtlikult sellele armastusele.
Mõistan, et armastus tegi seda ning tahan selles osaleda ja elada,
nii et see muudab mu elu.
See peab lähtuma seestpoolt. Jumala armastus tuleb sinu ellu
ja muudab sind, su elu, mõtteid, kombeid, käitumist, motiive jne.
Jõuame lõpetuseks veel ühe teema võtta.
Hämmastaval kombel õpetab Paulus koguduses
sellist vendlust ja õdedeks-vendadeks olemist,
et kuigi ühiskonnas võivad mõned väga kõrgel positsioonil olla
või väga rikkad ja teistel on vähem ning neil pole kõrgeid positsioone,
siis koguduses on nad omavahel vennad ja õed.
See on hämmastav.
Nii tema kui teised Uue Testamendi kirjutajad hoiatavad tõsiselt,
et kogudus ei tohi sallida selles osas ebavõrdsust.
Jah. See on kristliku usu ja elu juures võimas omadus.
Tihti see küll ei realiseeru,
kuid see ei tähenda, et sellest tuleks loobuda.
See räägib,
milline jõud on Jumala armastusel erinevaid inimesi ühendava tegurina.
See suudab ületada nende erinevused
ja luua täiesti uue ühiskonna. Ja selline peaks olema ka Korintos.
Aitäh, Ilkka Rytilahti, et Korintlaste kirja seletasid.
Naaseme sinuga selle kirja juurde ka järgmises saates.
Aitäh, head vaatajad! Meil on uus identiteet Kristuses.
Kogudus on koht, kus kogunevad selle uue identiteediga inimesed.
Mõelgem sellele järgmisel koguduse kogunemisel,
et me ei tooks sinna lahutavaid tegureid, mida ühiskonnas niigi jätkub,
vaid et seal oleme vennad-õed ja uued loodud Kristuses.
Õnnistust! Kohtume nädala pärast Piiblikohvikus!
Televisioonitöö on koostöö.
Kui minul on stuudios külaline,
on kaamerate taga ja mujal veel mitmeid teisi tegelasi.
Seda tööd ei saa teha ilma teisteta ega ka sinu abita.
Võid toetada TV7 Eesti tööd,
helistades annetustelefonil 900 1777.
Kõne hind on 7 eurot.
Lisainfo: www.tv7.ee
Piiblikohviku saadet saad toetada
ekraanilolevate pangakanalite kaudu.
Õnnistust sinu ellu!
Tõlge: Monika Jaaguri